Намоиши Шабе дур аз Ватан

Шабе дур аз Ватан Жанр Драмаи фалсафӣ, театри шоирона Муаллиф Бар асоси ашъори Бозор Собир Коргардон Нозим Меликов Муаллифи саҳна Абдулмӯъмин Шарифӣ Театр Театри давлатии ҷавонони Тоҷикистон ба номи Маҳмудҷон Воҳидов Макони намоиш Душанбе Нахустнамоиш 2 апрели 2011 Давомнокӣ 1.5 — 2 соат Ҷоизаҳо «Ҷило-2014», «Парасту-2011»

«Шабе дур аз Ватан» — яке аз намоишҳои барҷаста ва мондагори Театри давлатии ҷавонони Тоҷикистон ба номи Маҳмудҷон Воҳидов мебошад, ки бар асоси ашъори шоири халқии Тоҷикистон Бозор Собир таҳия шудааст. Коргардони намоиш Нозим Меликов буда, нахустнамоиши он 2 апрели соли 2011 дар шаҳри Душанбе баргузор шуд.

 Муҳтаво ва сабк 
Намоиш дар жанри «андешаҳои театрӣ» таҳия шуда, дарди мусофират ва ғарибиро таҷассум мекунад. Мавзӯи меҳварии он ҳасрату пазмонии шоир Бозор Собир нисбат ба Ватан ва хотираҳои кӯдакии ӯ дар деҳа мебошад.

Ороиши саҳна ниҳоят сода ва рамзӣ аст — танҳо як рахти хоб мавҷуд аст, ки рамзи танҳоии шоир дар шаҳри Сиетли Амрико мебошад. Ин рахт дар тӯли намоиш гоҳе ба мизи корӣ, гоҳе ба тобут ва гоҳе ба санги мазор табдил меёбад.

 Офарандагони нақшҳо 
 Абдулмӯъмин Шарифӣ — иҷрокунандаи нақши Муҳоҷир (симои Бозор Собир). Барои иҷрои ин нақш ӯ сазовори ҷоизаи «Беҳтарин нақши мардона» дар ҷашнвораи «Парасту-2011» гардидааст.
 Моҳпайкар Ёрова — иҷрокунандаи нақши Рӯъё.
 Суҳроб Ҷанҷолов —  иҷрокунандаи навоҳои дилошӯби халқӣ (дутор, тамбур).

 Сафарҳои ҳунарӣ ва ҷашнвораҳо 
Намоишнома дар арсаи байналмилалӣ муваффақиятҳои зиёд ба даст оварда, дар кишварҳои зерин намоиш дода шудааст:
 Афғонистон: Намоиш дар шаҳри Кобул бо даъвати Вазорати фарҳанг ва иттилооти Афғонистон.
 Русия: Иштирок дар ҷашнвораи байналмилалии «Человек театра» (Челябинск, 2013).
 Қазоқистон: Иштирок дар ҷашнвораи 6-уми байналмилалии «Қазоқистон — қалби АвруОсиё» (Талдиқурғон, 2016).
 Молдова: Иштирок дар ҷашнвораи «Молдфест.Рампа.ру» (Кишинёв, 2012).

 Вокуниши Бозор Собир 
Шоир Бозор Собир пас аз бозгашт ба Ватан дар соли 2013 намоишро тамошо карда, аз ҳунари коргардон ва ҳунармандон ба ваҷд омад ва чунин гуфт:

 Ҷоизаҳо 
 Ҷоизаи байналмилалии «Ҷило-2014» — дар номинатсияи «Намоиши беҳтарини сол».
 Ҷашнвораи «Парасту-2011» — Мақоми дувум ва ҷоизаи «Беҳтарин нақши мардона» (Абдулмуъмин Шарифӣ).

 Эзоҳ 

 Пайвандҳои беруна 
 Гузориши Би-би-сӣ дар бораи тамошои намоиш
 Мақолаи Маҳпора Киромова дар Asia-Plus

Гурӯҳ:Намоишномаҳои Театри давлатии ҷавонони Тоҷикистон
Гурӯҳ:Намоишномаҳои Тоҷикистон
Гурӯҳ:Бозор Собир